《送原都御史安抚荆襄流民》
明代·张弼

重臣承诏下銮坡，荆楚流民属抚摩。草莽顿开新郡县，风尘不到旧山河。

竞耕弃土谋生足，始脱穷途感德多。应是瑰辞纪功德，高崖千尺为公磨。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。